หมู่โบราณสถานกุตุบ

หมู่โบราณสถานกุตุบ () เป็นหมู่อนุสรณ์สถานและอาคารจากสมัยรัฐสุลต่านเดลี ในย่าน Mehrauli เดลี ประเทศอินเดีย. การก่อสร้างของกุตุบมีนาร์ (หอคอยแห่งชัยชนะ) นั้นตั้งชื่อหอคอยตามสันตะในนิกายซูฟี ควาจา กุตบุดดีร บัฆติยัร เริ่มต้นการก่อสร้างโดย กุตบุดดีน ไอบัก ผู้ซึ่งต่อมาราชาภิเษกขึ้นเป็นสุลต่านแห่งเดลีของรัฐสุลต่านมัมลุก การก่อสร้างได้รับการสืบทอดโดยสุลต่านองค์ถัดมา อิลตุตมิช (หรือ อัลตามัช) และเสร็จสมบูรณ์ในอีกหลายปีถัดมาโดยสุลต่านแห่งเดลี ฟีโรซ ชาห์ ตุฆลัก ของ จักรวรรดิตุฆลัก ในปี 1368 อาคารส่วนที่เป็นมัสยิด มีชื่อว่ามัสยิดกุบบัต-อุล-อิสลาม (Qubbat-ul-Islam Mosque) แปลว่าโดมของอิสลาม หรือต่อมาได้เรียกเพี้ยนเป็นว่ากุววตตุล-อิสลาม (Quwwat-ul Islam) ตั้งอยู่ข้างกับกุตุบมีนาร์Epigraphia Indo Moslemica, 1911–12, p. 13.

ผู้ปกครองพื้นที่นี้ในเวลาถัดมา ทั้ง ตุฆลัก, อะลาอุดดีน ฆาลจี และ บริติชราช ล้วนได้เพิ่มเติมโครงสร้างเข้ามาในหมู่อาคารเหล่านี้Page, J. A. (1926) "An Historical Memoir on the Qutb, Delhi" Memoirs of the Archaeological Society of India 22: OCLC 5433409; republished (1970) Lakshmi Book Store, New Delhi, OCLC 202340 นอกเหนือจากตัวหอคอยกุตุบมีนาร์ และมัสยิดกุววัตตุล อิสลาม (Quwwat ul-Islam Mosque) เองแล้ว ยังมีสิ่งก่อสร้างอื่น ๆ เช่นอาลาอีดาร์วาซา (Alai Darawaza), อาลาอีมีนาร์ (Alai Minar) และโลหะสตมภ์ ที่ตั้งของมัสยิดกุววัตตุล อิสลามนั้นได้มาจากการทุบทำลายโบสถ์พราหมณ์และไชนมนเทียรกว่า 27 แห่งที่เคยตั้งอยู่ในพื้นที่ เสาต่าง ๆ ได้ถูกนำมาใช้ก่อสร้างมัสยิด เช่นเดียวกับผนังซึ่งถูกฉาบปิดลักษณะของศาสนสถานเดิม ภายในหมู่โบราณสถานยังมีหลุมศพของ Iltutmish, Alauddin Khalji และ Imam ZaminQutub Minar; Qutub Minar Government of India website. 

ในปัจจุบันพื้นที่โดยรอบที่มีโบราณสถานนั้นได้รับการบูรณะและดูแลโดยกรมสำรวจโบราณคดี (ASI) เช่น อุทยานโบราณคดีเมหราวลี และ INTACH ได้บูรณะโบราณสถานกว่า 40 แห่งในสวน. นอกจากนี้พื้นที่ของกุตุบยังเป็นที่จัด 'เทศกาลกุตุบ' (Qutub Festival) ประจำปี ซึ่งจะจัดในเดือนพฤศจิกายน-ธันวาคม โดยมีศิลปิน นักดนตรี นักเต้น มาแสดงเป็นเวลาสามวัน ในปี 2006 กุตุบมีนาร์และหมู่โบราณสถานมีผู้เข้าเยี่ยมชมกว่า 3.9 ล้านคน ถือเป็นสถานที่ท่องเที่ยวที่มีผู้คนเดินทางไปมากที่สุดในประเทศอินเดียในปีนั้น และชนะทัชมาฮาลไปขาดลอย

 อ้างอิง 

หมวดหมู่:สิ่งก่อสร้างในเดลี
หมวดหมู่:แหล่งมรดกโลกในประเทศอินเดีย